rejauldu/bengali-wikipedia huggingface dataset:
থাম্ব|Seat of the European Central Bank থাম্ব ইউরোপীয় কেন্দ্রীয় ব্যাংক (ইসিবি) হল ইউরো মুদ্রার ব্যাংক এবং  ইউরোজোনের আর্থিক নীতি পরিচালনা করে। এটি ১৯টি ইইউ সদস্য দেশসমূহ নিয়ে গঠিত এবং বিশ্বের বৃহত্তম মুদ্রা অঞ্চলসমূহ। এটি বিশ্বের একটি সবচেয়ে গুরুত্বপূর্ণ কেন্দ্রীয় ব্যাংক এবং ইউরোপীয় ইউনিয়নের চুক্তি (টিইইউ) তালিকাভুক্ত ইউরোপীয় ইউনিয়নের (ইইউ)  সাত প্রতিষ্ঠানগুলোর একটি। ব্যাংকের গোচ্ছিত মূলধন সমস্ত ২৮টি ইইউ সদস্য দেশগুলোর কেন্দ্রীয় ব্যাংক মালিকানাধীন। ১৯৯৮ সালে আমস্টারডামের চুক্তি ব্যাংকটি প্রতিষ্ঠিত করে এবং জার্মানির ফ্রাঙ্কফুর্টে এর সদর দফতর। ২০১৫ সালে ইসিবি-এর সভাপতি মারিও দ্রাগি হচ্ছে ব্যাংক অব ইতালির ব্যাংকের প্রাক্তন গভর্নর, বিশ্ব ব্যাংকের প্রাক্তন সদস্য এবং গোল্ডম্যান স্যাক্‌স (২০০২-২০০৫) আন্তর্জাতিক বিভাগের প্রাক্তন ব্যবস্থাপনা পরিচালক ছিলেন। প্রাথমিকভাবে ব্যাংকটি ইউরো টাওয়ার ছিল কিন্তু বর্তমানে এর একটি নতুন সদর দপ্তর নির্মাণ করা হয়েছে।  ইউরোপীয় কেন্দ্রীয় ব্যাংকের প্রধান উদ্দেশ্য হল, যা ইসিবি সংবিধির ধারা ২ এ বাধ্যতামূলক হিসাবে রয়েছে, তা হচ্ছে ইউরোজোনের মধ্যে ইউরোর মূল্য স্থিতিশীল বজায় রাখা। এর মৌলিক কাজগুলো যা সংবিধান ধারা ৩ এ সংজ্ঞায়িত করা হয়েছে, তা হচ্ছে, ইউরোজোনের জন্য মুদ্রানীতি সংজ্ঞায়িত এবং বাস্তবায়ন করা, বৈদেশিক মুদ্রা অভিযান পরিচালনা করা, কেন্দ্রীয় ব্যাংকে ইউরোপীয় ব্যবস্থায় বৈদেশিক মুদ্রা মজুদের প্রতি যত্ন নেওয়া, টারগেট২ অর্থ প্রদান ব্যবস্থার আওতায় আর্থিক বাজারের অবকাঠামো কার্যকারিতা করা এবং ইউরোপে (টারগেট২ নিরাপত্তাসমূহ) নিরাপত্তাসমূহের স্থাপনার জন্য প্রযুক্তিগত প্ল্যাটফর্ম (বর্তমানে বিকশিত হচ্ছে)। ইসিবি, তার সংবিধির ধারা ১৬ এর অধীন আছে যে, ইউনিয়নের মধ্যে শুধুমাত্র পরিচালনা পরিষদের অধিকার আছে ইউরো ব্যাংকনোটের ইস্যুর অণুমোদন করার। সদস্য রাষ্ট্রসমূহ ইউরো কয়েন ইস্যু করতে পারে, কিন্তু পূর্বেই (ইউরোর প্রবর্তনের উপর, ইসিবি কয়েন ইস্যু করার একমাত্র অধিকার আছে) এর পরিমাণ ইসিবি দ্বারা অণুমোদিত হতে হবে।  ইসিবি সরাসরি ইউরোপীয় আইন দ্বারা পরিচালিত, ইসিবি শেয়ারহোল্ডার এবং শেয়ার মূলধন আছে এই অর্থে এটি একটি কর্পোরেশন। ইউরোপীয় বিনিয়োগ ব্যাংকের শেয়ারহোল্ডার ইউরোপীয় ইউনিয়নের ২৮টি সদস্য রাষ্ট্রের যার মূলধনের পরিমাণ ২৪৩ বিলিয়ন ইউরোর বেশি।ইউরোপীয় বিনিয়োগ ব্যাংক : শেয়ারহোল্ডার , প্রকাশিত হয়েছে ১লা জুলাই, ২০১৩।  ২০২১ এ ইসিবি ঘোষণা করেছিল যে এটি ২০২২ সালের মার্চের শেষ থেকে নেট কেনাকাটা বন্ধ করে দেবে এবং এটি ২০২৪ সালের শেষ পর্যন্ত পরিপক্ক সিকিউরিটিজ থেকে মূল অর্থপ্রদানগুলি পুনঃবিনিয়োগ করবে।   আরও দেখুন    কেন্দ্রীয় ব্যাংকের তালিকা  ইউরোপীয় ব্যাংকিং কর্তৃপক্ষ  ইউরোপীয় সিস্টেম রিস্ক বোর্ড  ওপেন মার্কেট অপারেশন   তথ্যসূত্র    বহিঃসংযোগ   ইউরোপীয় কেন্দ্রীয় ব্যাংক, অফিসিয়াল ওয়েবসাইট। ইউরোপীয় প্রতিষ্ঠানের উদ্ভব ও উন্নয়ন: ইউরোপীয় কেন্দ্রীয় ব্যাংক, CVCE.eu ওয়েবসাইট। ইউরোপীয় কেন্দ্রীয় ব্যাংক: ইতিহাস, ভূমিকা ও কার্যাবলী, ইসিবি ওয়েবসাইট।    বিষয়শ্রেণী:১৯৯৮-এ প্রতিষ্ঠিত ইউরোপীয় ইউনিয়নে বিষয়শ্রেণী:১৯৯৮-এ প্রতিষ্ঠিত ব্যাংক বিষয়শ্রেণী:কেন্দ্রীয় ব্যাংক বিষয়শ্রেণী:ফ্রাঙ্কফুর্টের অর্থনীতি বিষয়শ্রেণী:কেন্দ্রীয় ব্যাংকের ইউরোপীয় ব্যবস্থা বিষয়শ্রেণী:ইউরোজোন বিষয়শ্রেণী:ইউরোপীয় ইউনিয়নের প্রতিষ্ঠান বিষয়শ্রেণী:ফ্রাঙ্কফুর্টের পরিদর্শক আকর্ষণ
হিবিসকাস মোসচেউটোস (Hibiscus moscheutos), rose mallow, swamp rose-mallow,COSEWIC 2004. crimsoneyed rosemallow, বা ইস্টার্ন রোজম্যালো,"Hibicus moscheutos". NatureServe Explorer. NatureServe. Archived from the original on 2007-09-29. Retrieved 2013-07-04. হলো মালভেসি পরিবারের একটি ফুলের উদ্ভিদের প্রজাতি। এটি একটি বহুবর্ষজীবী জলাভূমির উদ্ভিদ যা বড় কলোনি আকারে বৃদ্ধি পেতে পারে। হিরসুট পাতাগুলি পরিবর্তনশীল রূপবিদ্যার, তবে সাধারণত তিনটি লোবসহ আকৃতিতে ডেল্টোয়েডাল হয়।  এটি জলাভূমিতে এবং টেক্সাস থেকে আটলান্টিক রাজ্য পর্যন্ত পূর্ব-মার্কিন যুক্তরাষ্ট্রের নদীপ্রণালীতে পাওয়া যায়, এই অঞ্চলটি উত্তর দিক থেকে দক্ষিণ অন্টারিও পর্যন্ত বিস্তৃত।   প্রকৃতিতে এর রয়েছে অসংখ্য রূপ। এটি একটি লম্বা উদ্ভিদ, যার উচ্চতা  এবং ফুল  পর্যন্ত হয়।  পাপড়ির রঙ একদম সাদা থেকে শুরু করে বিভিন্ন রং যেমন গোলাপি থেকে গাঢ় লাল পর্যন্ত হয়ে থাকে, এবং বেশিরভাগেরই গোড়ায় থাকে গাঢ় মেরুন রং।  একাধিক উপ-প্রজাতির নামকরণের জন্য শ্রেণীগত ঐক্যমতের অভাব রয়েছে। ফুলগুলি শীর্ষক হয়, কিন্তু নিকটাত্মীয় হিবিসকাস লেভিস Hibiscus laevis কাণ্ড বরাবর কুঁড়ি এবং ফুল বহন করে।   তথ্যসূত্র   বিষয়শ্রেণী:উদ্যান উদ্ভিদ বিষয়শ্রেণী:হিবিসকাস বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:কানাডার উদ্ভিদ বিষয়শ্রেণী:১৭৫৩-এ বর্ণিত উদ্ভিদ
আব্দুল মালেক বলতে যাদেরকে বোঝানো হতে পারে;   আব্দুল মালেক (জামালপুরের রাজনীতিবিদ) — বাংলাদেশের রাজনীতিবিদ ও ময়মনসিংহ-৪ আসনের সাবেক সংসদ সদস্য।  আব্দুল মালেক (ঠাকুরগাঁওয়ের রাজনীতিবিদ) — বাংলদেশের রাজনীতিবিদ ও ঠাকুরগাঁও-৩ আসনের সাবেক সংসদ সদস্য।  আব্দুল মালেক (রাজনীতিবিদ) — বাংলাদেশের রাজনীতিবিদ এবং নওগাঁ-৫ আসনের সাবেক সংসদ সদস্য।  আব্দুল মালেক (মানিকগঞ্জের রাজনীতিবিদ) — বাংলাদেশের রাজনীতিবিদ এবং মানিকগঞ্জ-৩ আসনের সাবেক সংসদ সদস্য।   আরও দেখুন    আবদুল মালেক (দ্ব্যর্থতা নিরসন) – দ্ব্যর্থতা নিরসন পাতা।  মুহাম্মাদ আব্দুল মালেক – বাংলাদেশের একজন ইসলামী ব্যক্তিত্ব।  আব্দুল মালেক উকিল – বাংলাদেশের আইনজীবী, রাজনীতিবিদ ও জাতীয় সংসদের সাবেক স্পীকার।  আব্দুল মালেক সরকার – বাংলাদেশের রাজনীতিবিদ ও দিনাজপুর-১ আসনের সাবেক সংসদ সদস্য।  আব্দুলমালেক আল-খৈবরী – সৌদি আরবের একজন পেশাদার ফুটবলার।  আব্দুল মালিক -চিকিৎসাবিদ্যায় স্বাধীনতা পুরস্কার বিজয়ী বাংলাদেশের জাতীয় অধ্যাপক।  আব্দুল মালেক (ছাত্রনেতা) - ইসলামী শিক্ষা আন্দোলনের নেতা শহীদ আব্দুল মালেক
বাংলাদেশের পাবনা জেলায় প্রায় সব ধরণের শিক্ষা প্রতিষ্ঠান রয়েছে।  স্কুল, কলেজ,  বিশ্ববিদ্যালয়, মেডিকেল কলেজ, মেরিন ইঞ্জিনিয়ারিং কলেজ, টেক্সটাইল ইঞ্জিনিয়ারিং কলেজের পাশাপাশি রয়েছে আলিয়া ও কওমি মাদ্রাসা।   বিশ্ববিদ্যালয়   পাবনা বিজ্ঞান ও প্রযুক্তি বিশ্ববিদ্যালয়  মেডিকেল কলেজ  পাবনা মেডিকেল কলেজ  সরকারি কলেজ   উপজেলা  নং প্রতিষ্ঠানের নাম ওয়েবসাইট পাবনা ০১ সরকারি এডওয়ার্ড কলেজ  ০২ সরকারি শহীদ বুলবুল কলেজ  ০৩ পাবনা সরকারি কলেজ  ০৪ পাবনা সরকারি মহিলা কলেজ  ঈশ্বরদী ০৫ ঈশ্বরদী সরকারি কলেজ  সুজানগর ০৬ ডাঃ জহুরুল কামাল সরকারি কলেজ  ভাঙ্গুড়া ০৭ সরকারি হাজী জামাল উদ্দিন কলেজ  বেড়া ০৮ বেড়া সরকারি কলেজ  চাটমোহর ০৯ চাটমোহর সরকারি কলেজ  ফরিদপুর ১০ সরকারি মোহাম্মদ ইয়াছিন ডিগ্রি কলেজ  কলেজ আইন কলেজ বাংলাদেশ মেরিন একাডেমি, পাবনা মাধ্যমিক শিক্ষা প্রতিষ্ঠান দিয়াড় বাঘইল সরকারী প্রাথমিক  স্কুল   মাদ্রাসা পাবনা ইসলামিয়া মাদ্রাসা  পাবনা আলিয়া মাদ্রাসা  অন্যান্য প্রতিষ্ঠান   আরও দেখুন  পাবনা জেলা  তথ্যসূত্র
ব্লিস (), যার মূল শিরোনাম বিউকলিক গ্রিন হিলস (), মাইক্রোসফট কোম্পানির উইন্ডোজ এক্সপি অপারেটিং সিস্টেমের পূর্বনির্ধারিত কম্পিউটার ওয়ালপেপার। এটি মার্কিন যুক্তরাষ্ট্রের ক্যালিফোর্নিয়া রাজ্যের ওয়াইন কান্ট্রিতে অবস্থিত লস কার্নারোস আমেরিকান ভিটিকালচারাল এরিয়ার সবুজ পাহাড় ও সাদা মেঘসহ নীল আকাশের চিত্র। ১৯৯৬ সালের জানুয়ারি মাসে চার্লস ও'রিয়ার এই আলোকচিত্রটি তুলেছিলেন এবং ২০০০ সালে মাইক্রোসফট এর মালিকানা ক্রয় করেছিলেন। এক অনুমান অনুযায়ী কয়েকশো কোটি লোক এই চিত্রটি দেখেছেন, যার ফলে এটি ইতিহাসের সম্ভবত সবচেয়ে বেশি পরিমাণে দেখা আলোকচিত্র হয়ে উঠেছে।  প্রেক্ষাপট ন্যাশনাল জিওগ্রাফিক ম্যাগাজিনের প্রাক্তন আলোকচিত্রশিল্পী চার্লস ও'রিয়ার যুক্তরাষ্ট্রের ক্যালিফোর্নিয়া রাজ্যের নাপা ভ্যালির বাসিন্দা ছিলেন এবং ১৯৯৬ সালে তাঁর বান্ধবীর সাথে দেখা করতে যাওয়ার পথে মিডিয়াম ফরম্যাট মামিয়া আরজেড৬৭ ক্যামেরা দিয়ে তিনি এই আলোকচিত্রটি তুলেছিলেন। যদিও অনেকের ধারণা ছিল যে অ্যাডোবি ফটোশপের মতো সফটওয়্যারের মাধ্যমে এই চিত্র তৈরি করা হয়েছিল, ও'রিয়ার এই ধারণাকে নাকচ করেছিলেন। ইতিহাস right|thumb|250px|একই স্থান নভেম্বর, ২০০৬, আঙ্গুর গাছের সাড়ি উপত্যকা ঢেকে রেখেছে। স্থির চিত্রটিতে উপত্যকার সবুজ ঘাস ও আকাশের নীল রং ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল্য প্রকাশ করতে পারবেন না।  আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।  ২০০১ সালে উইন্ডোজ এক্সপি মুক্তি পাওয়ার সময় ছবিটি ছিল $২০০ মিলিয়ন হ্যাঁ তুমি পারবে উইন্ডোজ এক্সপি বিজ্ঞাপন ক্যাম্পেইনের একটি অংশ। এটি বিজ্ঞাপণে ব্যবহার করেছিল বিজ্ঞাপণী সংস্থা ম্যাকক্যান-এরিকসন। ক্যাম্পেইনটি টেলিভিশনে এবিসি স্পোর্টস-এর মানডে নাইট ফুটবল গেমস-এর সময় প্রচারিত হয়। এতে ম্যাডোনার রে অফ লাইট গানটিও সংযুক্ত করা হয়েছিল।  ২০০৬ সালের ২৭শে নভেম্বর গোল্ডিন+সেনেবে সোনোমা উপত্যকার চিত্রটি ধারণ করার স্থানটি ভ্রমণ করেন এবং তারা সেখান থেকে কয়েকটি আলোকচিত্রও ধারণ করেন কিন্তু বর্তমানে স্থানটি আঙ্গুর গাছে পরিপূর্ণ। মাইক্রোসফট যখন ২০০৭ সালের এপ্রিলে মাইক্রোসফট লা ভিতরাইন গ্যালারিতে প্যারিস ওয়াজ ইয়েসটারডে নামে একটি ছবি প্রদর্শণীর আয়োজন করে তার পরে তারা চিত্র ধারণ করেন। পরবর্তীতে এটি সাঁও পাওলোর গ্যালেরিয়া ভারমেলহোতে প্রদর্শীত হয়।   তথ্যসূত্র   মানচিত্রে অবস্থান   বহিঃসংযোগ   Google Street View of the hill  Original Bliss Photo taken by Charles O'Rear  বিষয়শ্রেণী:উইন্ডোজ এক্সপি বিষয়শ্রেণী:আলোকচিত্র বিষয়শ্রেণী:যুক্তরাষ্ট্রের আলোকচিত্র বিষয়শ্রেণী:১৯৯৬-এর সৃষ্টিকর্ম
স্বপ্ন ছোঁয়া ২০১৪ সালে মুক্তিপ্রাপ্ত একটি বাংলাদেশী চলচ্চিত্র। এই চলচ্চিত্রটি পরিচালনা করেছেন শরীফ হাসান। এবং প্রযোজনা করেছেন মুন্নী প্রোডাকশন হাউস। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, ববি হক এবং তানভীর খান এবং অন্যান্য ভূমিকায় অভিনয় করেছেন প্রবীর মিত্র, কাজী হায়াৎ, মিশা সওদাগর সহ আরো অনেকে।   শ্রেষ্ঠাংশে    সাইমন সাদিক - শুভ  ববি হক - শায়না  তানভীর খান  কাজী হায়াৎ  প্রবীর মিত্র  মিশা সওদাগর   মুক্তি  চলচ্চিত্রটি ২০ ডিসেম্বর ২০১৪ সনে দেশের বিভিন্ন প্রেক্ষাগৃহে মুক্তি পেয়েছে।   তথ্যসূত্র    বহিঃসংযোগ   বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
অহিংস বিশ্ব রাষ্ট্রবিজ্ঞান (ইংরেজি: Nonkilling Global Political Science) হচ্ছে রাষ্ট্রবিজ্ঞানী গ্লেন ডি. পেইজ লিখিত ২০০২ সালে প্রকাশিত একটি বই। পেইজ সামগ্রিকভাবে রাষ্ট্রবিজ্ঞানের শৃঙ্খলার সহিংসতা-গ্রহণযোগ্য অনুমানকে চ্যালেঞ্জ করেছেন। পেইজ অহিংস ধারণাটি প্রবর্তন করেন, যা হত্যার অনুপস্থিতি, হত্যার হুমকি এবং মানব সমাজে হত্যার জন্য উপযোগী পরিস্থিতিকে নির্দেশ করে।Glenn D. Paige, Nonkilling Global Political Science. Center for Global Nonkilling, 2002; 3rd ed. 2009, page 1.  বইটি দুই ডজনেরও বেশি ভাষায় অনূদিত হয়েছে এবং হাওয়াই, ১-৪ নভেম্বর ২০০৭ হনুলুলু-এ প্রথম বিশ্ব অহিংস নেতৃত্ব সম্মেলন আয়োজন করে। বইটি অহিংস বিশ্ব কেন্দ্র, একটি জাতিসংঘের বিশেষ পরামর্শমূলক মর্যাদাসম্পন্ন বেসরকারি সংস্থা তৈরিতে উৎসাহিত করেছে এবং পরবর্তীকালে বৃত্তির একটি সংস্থার দিকে পরিচালিত করেছে, শান্তি ও সংঘাত অধ্যয়ন জার্নালে নিবেদিত সমস্যা সহ।   আরও দেখুন    অহিংস বিশ্ব কেন্দ্র  গ্লেন ডি. পেইজ  অহিংস  অহিংসা  বিশ্ব শান্তি   আরও পড়ুন   A Nonkilling, Nonviolent World for the 21st Century, Mairead Maguire, 9th World Summit of Nobel Peace Laureates, 2007  Nonkilling Global Political Science, Balwant Bhaneja, Peace Magazine, January–March (2005), pp. 27  A Nonkilling Paradigm for Political Problem Solving, Balwant Bhaneja, Asteriskos: Journal of International and Peace Studies, Vol. 1 (2006), pp. 273–277  Special Issue on Glenn Paige and Nonkilling Political Science, Journal of Peace and Gandhian Studies, Vol.5, No. 1, 2004   A Nonkilling Paradigm for Political Scientists, Psychologists, and Others, Charles E. Collyer, Peace and Conflict (2003), pp. 371–372,   তথ্যসূত্র   বিষয়শ্রেণী:অহিংস বিষয়শ্রেণী:রাষ্ট্রবিজ্ঞান বইসমূহ বিষয়শ্রেণী:অহিংসা বিষয়শ্রেণী:শান্তি ও সংঘর্ষ বিষয়শ্রেণী:রাষ্ট্রবিজ্ঞানের বই
অনুপলব্ধি () মানে 'অ-স্বীকৃতি', 'অ-উপলব্ধি'। এই শব্দটি অ-উপলব্ধির প্রমাণকে বোঝায় যা নেতিবাচক তথ্যের উপস্থাপনামূলক জ্ঞান নিয়ে গঠিত।   হিন্দুধর্ম  অনুপলব্ধি বা অভাবপ্রমাণ হলো কোনো জিনিসের অ-অস্তিত্বের উপলব্ধির জন্য কুমারীল ভট্ট স্বীকৃত অ-বোধের প্রামাণ। তিনি মনে করেন যে ইন্দ্রিয়ের দ্বারা কোনো বস্তুর অ-অস্তিত্ব উপলব্ধি করা যায় না কারণ অস্তিত্বকে উপলব্ধি করার জন্য ইন্দ্রিয়ের সংস্পর্শে আসতে পারে এমন কিছুই নেই।  পূর্ব-মীমাংসার ভট্ট দর্শন এবং অদ্বৈত বেদান্ত দর্শনের পদ্ধতি অনুসারে, অনুপলব্ধি হল অনুপস্থিতিকে ধরার উপায়; এটিকে জ্ঞানের মাধ্যম হিসাবে বিবেচনা করা হয়, অন্য পাঁচটি হল – প্রত্যক্ষ (উপলব্ধি), অনুমান  (অন্বীক্ষা), শব্দ (সাক্ষ্য), উপমাণ (তুলনা) এবং  অর্থপত্তি (অবস্থান)। তার বিভিন্ন আকারে অস্বীকার বা অ-অস্তিত্বের উপলব্ধিও বৈশিষ্ট্যের সম্পর্কের কারণে।  ইতিবাচক (সদরূপ) বা নেতিবাচক (অসদরূপ) সম্পর্কের মধ্যে সমস্ত জিনিস স্থানগুলিতে বিদ্যমান, এবং এটি কেবলমাত্র পূর্বের ক্ষেত্রে ইন্দ্রিয়ের সংস্পর্শে আসে, যদিও পরবর্তী ক্ষেত্রে নেতিবাচক অস্তিত্বের উপলব্ধি শুধুমাত্র মনের গতিবিধি, পৃথক প্রমাণ – অনুপলব্ধি দ্বারা করা যেতে পারে।  অ-অস্তিত্বের পরোক্ষ জ্ঞান অন্য উপায়ে অর্জন করা যেতে পারে কিন্তু উপলব্ধিযোগ্য বস্তুর অ-অস্তিত্ব এবং তাদের গুণাবলী সম্পর্কে প্রত্যক্ষ জ্ঞান শুধুমাত্র এই ধরনের প্রমাণ দ্বারা পাওয়া যায় যা অনুমান নয়।  অনুপলব্ধির চারটি সত্যতা রয়েছে যা শনাক্ত করা হয়েছে, সেগুলি হল – ক) করণ-অনুপলব্ধি বা 'কারণগত অবস্থার অ-উপলব্ধি', খ) ব্যাপক-অনুপলব্ধি বা 'ব্যবহারকারীর অ-উপলব্ধি', গ) স্বভাব-অনুপলব্ধি অথবা 'নিজের উপস্থিতির অনুধাবন', এবং ঘ) বিরুদ্ধ-অনুপলব্ধি বা 'বিরোধীদের অ-ধারণা'। উপলব্ধিযোগ্য (যোগ) অনুষঙ্গের (উপাধি) অভাব অনুধাবনযোগ্য (যোগ-অনুপলব্ধি) এর অ-উপলব্ধির মাধ্যমে জানা যায় এবং অনুধাবনযোগ্য অনুষঙ্গের অভাব যা অনুষঙ্গ বলে মনে করা হয় তা দেখিয়ে জানা যায়।  প্রভাকর ও বিশিষ্টাদ্বৈতের অনুসারীরা অনুপলব্ধিকে একটি পৃথক পরমাণ হিসেবে গ্রহণ করেন না কারণ একই ইন্দ্রিয় অঙ্গ যা কোনো সত্তাকে উপলব্ধি করে তার অভাব বা অস্তিত্বকেও উপলব্ধি করতে পারে।   বৌদ্ধধর্ম  বৌদ্ধ দার্শনিক ধর্মকীর্তির মতে, অনুপলব্ধি হল নেতিবাচক ভবিষ্যদ্বাণীর ইতিবাচক বক্তব্য, এবং এটি অনুমানের অনুরূপ।   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:বৌদ্ধ দার্শনিক ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বেদান্ত
দ্য অর্ডার অফ দ্য নাইল ১৯১৫ সালে প্রতিষ্ঠিত হয়েছিল এবং ১৯৫৩ সালে রাজতন্ত্র বিলুপ্ত না হওয়া পর্যন্ত এটি মিশরের রাজ্যের অন্যতম প্রধান অর্ডার (সজ্জা) ছিল। তারপর এটি মিশর প্রজাতন্ত্রের সর্বোচ্চ রাষ্ট্রীয় সম্মান হিসাবে পুনর্গঠিত হয়।   সালতানাত এবং মিশরের রাজ্য  ১৯১৫ সালে মিশরের সুলতান হুসেন কামেল দেশের জন্য দরকারী সেবা প্রদানকারী ব্যক্তিদের পুরস্কার প্রদানের জন্য আদেশটি প্রতিষ্ঠা করেছিলেন। এটি অর্ডার অফ ইসমাইলের নীচে স্থান পেয়েছে এবং প্রায়শই মিশরে কর্মরত ব্রিটিশ অফিসার এবং কর্মকর্তাদের পাশাপাশি বিশিষ্ট মিশরীয় নাগরিকদের পুরস্কৃত করা হয়েছিল।   মিশর প্রজাতন্ত্র  ১৯৫৩ সালে মিশর একটি প্রজাতন্ত্র হওয়ার পর মিশরের সর্বোচ্চ রাষ্ট্রীয় সম্মান হিসাবে পরিবেশন করার জন্য অর্ডার অব দ্য নাইলকে পুনর্গঠন করা হয়েছিল।   প্রাপক   জিয়াউর রহমান  তথ্যসূত্র   বিষয়শ্রেণী:১৯১৫-এ প্রবর্তিত পুরস্কার
আম্মু অভিরামী একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেন। তিনি বিজয় এবং কীর্তি সুরেশের পাশাপাশি ২০১৭ সালে মেডিকেল শিক্ষার্থীর ভূমিকায় বৈরভা-এ অভিনয়ের মাধ্যমে তামিল চলচ্চিত্রে অভিষেক করেছিলেন। তিনি রাতসাসান (২০১৮) এবং অসুরান (২০১৯)-এ গুরুত্বপূর্ণ ভূমিকায় অভিনয় করার জন্য পরিচিত।   চলচ্চিত্রের তালিকা    সকল চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়।   ক্রমিক নং বছর চলচ্চিত্র ভূমিকা মন্তব্য ১ ২০১৭ বৈরভা মেডিকেল কলেজের শিক্ষার্থী ২ এন আলোদা সেরুপ্পা কানোম সন্ধ্যা'র বান্ধবী ৩ থীরান অধিগরাম ওন্দ্রু থীরান'র বোন ৪ ২০১৮ থানা সের্ন্ধা কুটাম আঝাগুমতী ৫ রাতসাসান আম্মু ৬ থুপ্পাক্কি মুনাই মঞ্জলনায়াকী ৭ ২০১৯ রাক্ষসুদু সিরি তেলুগু চলচ্চিত্র; রাতসাসান-এর পুনঃনির্মাণ ৮ অসুরান মারিয়াম্মাল (মারি) জেএফডাব্লিউ চলচ্চিত্র পুরস্কার; শ্রেষ্ঠ পার্শ্ব অভিনেত্রী ৯ থাম্বি যুবতী পার্বতী ১০ ২০২০ আদাবী  ১১ ২০২১ এফসিইউকে: ফাদার চিট্টি উমা কার্তিক উমা তেলুগু চলচ্চিত্র ১২ নবরাসা   নেটফ্লিক্স ওয়েব ধারাবাহিক; নির্মাণাধীন</br>    পুরস্কার এবং মনোনয়ন    বছর পুরস্কার বিভাগ চলচ্চিত্র ফলাফল ২০২০ জেএফডাব্লিউ চলচ্চিত্র পুরস্কার শ্রেষ্ঠ পার্শ্ব অভিনেত্রী - তামিল 'অসুরান''     তথ্যসূত্র    বহিঃসংযোগ         বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী
thumb|right কিতাব ই আকদাস বাহাই ধর্মের প্রবর্তক বাহাউল্লাহ কর্তৃক ১৮৫৩-১৮৭৩ খ্রিষ্টাব্দের মধ্যে লিখিত! বাহাইদের প্রধান ধর্মগ্রন্থ। বাহাইগণ এটাকে মুসলমানদের কুরআন শরীফ এবং খ্রিস্টানদের বাইবেলের সমান বলে মনে করে। বইটি আরবীতে রচিত এবং এর নাম আল কিতাবু ই আকদাস ( الكتاب الأقدس)। কিন্তু এটার ফারসি নাম কিতাব ই আকদাস ( كتاب اقدس) অধিক প্রচলিত। বইটিকে অনেকসময় সর্বোচ্চ পবিত্র গ্রন্থ , আইনগ্রন্থ বা বুক অব আকদাস নামে ডাকা হয়। বলা হয়ে থাকে বইটি ১৮৭৩ সালের দিকে লেখা শেষ হয় কিন্তু উপাত্ত থেকে ধারণা করা হয় কিছু লেখা আগেই সম্পন্ন হয়েছিলো। বাহাউল্লাহ কিতাব ই আকদাসের কথা প্রকাশের পর এটা ইরানের বাহাই অনুসারীদের কাছে প্রেরণ করেন। ১৮৯০-৯১ খ্রিষ্টাব্দে (১৩০৮ হিজরী সন) তিনি বইটি ভারতের বোম্বে (বর্তমান নাম মুম্বাই) থেকে প্রকাশ করেন। কিতাব ই আকদাসকে বাহাই শিক্ষার মাতৃগ্রন্থ এবং ভবিষ্যত বিশ্ব সভ্যতার মানপত্র হিসেবে বর্ণনা করা হয়।  উপাসনা thumb|পৃথিবীর মানচিত্রে ইসরাইলের হাইফাতে অবস্থিত বাহাউল্লাহর মাজার ১৫ থেকে ৭০ বছর সকল বাহাইগণ প্রাত্যহিক উপাসনা করতে বাধ্য। পবিত্র হওয়ার পরে তারা নিজস্ব রীতি নীতির মাধ্যমে উপাসন সম্পন্ন করে। উপাসনার সময়ে তারা কিবলিহ (আরবীঃ قبلة‎ কেবলা) এর দিকে মুখ করে থাকে। ইসরায়েল এ অবস্থিত বাহাউল্লাহ'র সমাধি হচ্ছে বাহাইদের কেবলা। যদিও বাহাইগণ বাহাউল্লাহর মাজারকে উপাসনা করে না। বাহাই মতে অসুস্থ, বিপদগ্রস্থ, মাসিক চলাকালীন নারী দৈনিক উপাসনা করার আওতামুক্ত।*  উপবাস বাহাই মাস আলার ২ মার্চ থেকে ২০ মার্চ পর্যন্ত ১৫ থেকে ৭০ বয়সী সকল বাহাইগণ রোজা থাকতে বাধ্য। সূর্যোদয় থেকে সূর্যাস্ত পর্যন্ত মুসলমানদের মত তারা সকল প্রকার পানাহার থেকে বিরত থাকে। ভ্রমণকারী, অসুস্থ, গর্ভবতী, মাসিক চলাকালীন নারী অথবা কঠিন পরিশ্রমকারী ব্যক্তিদের বাহাই ধর্মে রোজা রাখার বিধান নেই। তবে নির্দিষ্ট এই মাসের বাইরে বাহাইগণ ঐচ্ছিক রোজা পালন করতে পারবেন। *  মৃতের সৎকার বাহাই ধর্ম গ্রন্থানুসারে মৃতদেহকে কবর দেয়ার বিধান রাখা হয়েছে। তারা মুসলমানদের মত মৃতদেহকে কেবলামুখী করে শুইয়ে কবর দেয়। তারা মৃতের উদ্দেশ্যে নামাজ পড়ে কিন্তু অন্য কোন অনুষ্ঠানের আয়জন করে না।  আরো পড়ুন  তথ্য উৎস  গ্রন্থাবলী  বহিঃসংযোগ The Aqdas research tool The Kitab-i-Aqdas: its place in Baha'i literature  বিষয়শ্রেণী:ধর্মীয় গ্রন্থ বিষয়শ্রেণী:বাহাই ধর্ম বিষয়শ্রেণী:বাহাউল্লাহ রচিত গ্রন্থ
থাম্ব|250px|কাউ গাছ থাম্ব|250px|কাউ ফুল কাউ বা কাউফল ( বা ম্যাঙ্গোস্টিন; বৈজ্ঞানিক নাম Garcinia cowa Roxb বা Garcinia kydia Roxb)Garcinia cowa Roxb, floracafe.com এক ধরনের অপ্রচলিত টক স্বাদের ফল। এর অন্যান্য নাম হলো- কাউয়া, কাগলিচু, তাহগালা, ক্যাফল, কাউ-গোলা ইত্যাদি। এর গাছ মাঝারি আকৃতির বৃক্ষ জাতীয়, ডালপালা কম, উপরের দিকে ঝোপালো। গাছের রঙ কালচে। সাধারনত জঙ্গলে এই গাছ দেখা যায়। ফল কাঁচা অবস্থায় সবুজ ও পাকলে কমলা বা হলুদ হয়। ফলের ভেতর চার-পাঁচটি দানা থাকে। দানার সাথে রসালো ভক্ষ্য অংশ থাকে, যা চুষে খেতে হয়। কাউ খেলে দাঁতে হলদেটে কষ লেগে যায় বলে ফলটি জনপ্রিয় নয়। ফলের আকার লিচুর সমান বা সামান্য বড় হয়।http://www.directrss.co.il/TextPage_EN.aspx?ID=9429007  বাংলাদেশ, ভারত, মালয়েশিয়া, দক্ষিণ চীন, লাওস, কম্বোডিয়া, ভিয়েতনাম ইত্যাদি দেশে কাউ গাছ দেখা যায়। ফল হিসেবে সরাসরি খাওয়া ছাড়াও কাউ দিয়ে জ্যাম তৈরি করা হয়। কাউ গাছের কষ থেকে রঙ ও বার্নিশ তৈরি হয়।  কাউ গাছের ছাল খিঁচুনি রোগের জন্য এবং ফল আমাশয় ও মাথা ব্যথার জন্য ভেষজ চিকিৎসায় ব্যবহার করা হয়ে থাকে।  মাঝারি আকৃতির চিরসবুজ এ গাছ কিছুটা কালো বর্ণের হয়। নিচের দিকে ডালপালা কম থাকলেও উপরটা নিশ্ছিদ্র পাতার সন্নিবেশিত ঝুপড়িতে ঘেরা। গাছে ফুল ধরে ডিসেম্বর-জানুয়ারি মাসে। আর ফল পাকে জুন-জুলাই মাসে। ফল গোলাকার, অনেকটা টেবিল টেনিস আকৃতির কিন্তু খাঁজযুক্ত। কাঁচা অবস্থায় সবুজ এ ফল পাকাকে হলুদ বা কমলা বর্ণ ধারণ করে। ফলের ভিতরে চার-পাঁচটি দানা থাকে। ফল পাকার পর এই দানা চুষে খেতে হয়। বীজযুক্ত এসব দানা রসালো ও মুখরোচক। ফল হিসেবে সরাসরি খাওয়া ছাড়াও জ্যাম-জেলি করেও সংরক্ষণ করা যায়। পুষ্টিগুণে ভরা এ ফল সর্দি, জ্বর ও ঠাণ্ডা প্রশমনে বিশেষ কার্যকর। এ ছাড়া এটি অরুচি দূর করে। এই গাছের কষ রং ও বার্নিশ তৈরিতে ব্যবহৃত হয়। উপকারী এই ফলের ইংরেজি নাম Cowa আর বৈজ্ঞানিক নাম Garcinia cowa। সারাদেশে অল্পবিস্তর কাউফলের দেখা মেলে। তবে সিলেট, মৌলভীবাজার, খাগড়াছড়ি ও রাঙামাটিতে কাউফলের দেখা মেলে বেশি। পিরোজপুর ও বাগেরহাট অঞ্চলেও এ ফল জন্মে। অনেক গৃহস্থ বাড়ির লোকজন শখ করেও দুই একটি গাছ লাগায়। ফলে উপকূলীয় অঞ্চলে নার্সারীতে কাউফলের চারা উৎপাদনও করা হয়। তবে এর বাণিজ্যিক আবাদ নেই। কাউফলের বেশ চাহিদা রয়েছে বাজারে। পাকা কাউফল কেজি প্রতি ৭০-৮০ টাকা দরে বিক্রি হয়।   তথ্যসূত্র    বহিঃসংযোগ   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:ভোজ্য ফল বিষয়শ্রেণী:এশিয়ায় উদ্ভূত ফল বিষয়শ্রেণী:ক্রান্তীয় ফল বিষয়শ্রেণী:শস্য বিষয়শ্রেণী:ফলদ বৃক্ষ বিষয়শ্রেণী:উদ্ভিজ্জ রঞ্জক
মুরইল ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন। অবস্থান এটি উপজেলা সদর থেকে ৬ কিলোমিটার দূরত্বে অবস্থিত। এর দক্ষিণে অঘর ইউনিয়ন ও মালঞ্চা ইউনিয়ন, উত্তরে ও পূর্বে এরুলিয়া ইউনিয়ন, পশ্চিমে নারহট্ট ইউনিয়ন পরিষদ অবস্থিত।  যোগাযোগ   আয়তন এই ইউনিয়নের মোট আয়তন  ৩১৬৬ একর। ইতিহাস জনসংখ্যা এই ইউনিয়নের মোট জনসংখ্যা ২৯,৬৯০জন।  প্রশাসনিক কাঠামো এই ইউনিয়ন জাতীয় সংসদের নির্বাচনী এলাকা কাহালু-নন্দীগ্রাম (বগুড়া-৪) আসনের আওতাভুক্ত। এটি ৩৩টি গ্রাম ও ২৩টি মৌজা নিয়ে গঠিত।  শিক্ষা ব্যবস্থা মুরইল ইউনিয়নে ৩টি মাধ্যমিক বিদ্যালয়, ১৩টি প্রাথমিক বিদ্যালয় ও ২টি মাদ্রাসা রয়েছে।  হাট-বাজার হাটবাজারের সংখ্যা ১টি। জনপ্রতিনিধি ইউনিয়নের বর্তমান চেয়ারম্যান জনাব মোঃ আব্দুল জলিল ও প্যানেল চেয়ারম্যান জনাব মোঃ শিহাব শেখ  ধর্মীয় উপাসনালয় এই ইউনিয়নে ৪৭টি মসজিদ ও ৪টি মন্দির রয়েছে।  দর্শনীয় স্থান  মুরইল জমিদার বাড়ি  সোনা দিঘি পুকুর  অচিন গাছ  উল্লেখযোগ্য ব্যক্তিত্ব  তথ্যসূত্র
ফর্শি পাজামা (উর্দু:فرشی پائجامہ, হিন্দি:फ़र्शी पजामा) হলো একটি মহিলাদের পোশাক যা বিংশ শতাব্দীর শুরুর দিকে অযোধের মুসলিম আদালতে রাজকীয়রা এবং উত্তরপ্রদেশের বিশেষ সুবিধাপ্রাপ্ত শ্রেণীর মহিলারা পরিধান করত (পূর্বে উত্তর ভারতের আগ্রা ও অযোধের সংযুক্ত প্রদেশ)। ব্রিটিশ অভিজাত নারীদের দ্বারা পরিধান করা প্রবাহিত গাউনের পরে মডেল করা হয়েছে। সম্পূর্ণ পোশাকটি তিনটি মৌলিক অংশ নিয়ে গঠিত - কুর্তা বা একটি লম্বা শার্ট, দুপাট্টা বা লং স্টোল (প্রথাগত ভারতীয় পোশাকের একটি অপরিহার্য অংশ যা মাথা ও বুক ঢেকে রাখে), এবং তৃতীয় এবং সবচেয়ে গুরুত্বপূর্ণ, ফারশি পায়জামা, যা একটি প্রবাহিত দুই পায়ের স্কার্ট যা ড্রয়স্ট্রিং দ্বারা আটকে থাকে। এটি সোজা গোড়ালিতে পড়ে যেখান থেকে এটি মেঝেতে প্রচুর পরিমাণে প্রবাহিত হতে শুরু করে। এই যুগে ফর্শি পায়জামাকে প্রায়ই ফারশি ঘরারা বলা হয়, এটি বিংশ শতাব্দীর মাঝামাঝি আগে ব্যবহৃত হয়নি এবং এটি একটি বিকৃতি হিসেবে বিবেচিত হয়। ঘারার সাথে ফর্শি পাজামার মিলের কারণে বিভ্রান্তি হয়েছে বলে জানা গেছে।  ফর্শি মানে  মেঝের সাথে যুক্ত (উদাহরণস্বরূপ ফারশি বৈঠক যা মেঝেতে বসার সাথে যুক্ত)। পায়জামা শব্দের সাথে মিলিত হলে, এই শব্দটি বিকশিত হয় একটি নীচের পরিধানের পোশাক যা মেঝেতে উদারভাবে পড়ে এবং হাঁটার সময় পায়ে হেঁটে যায়। বাস্তবে, হাঁটার সময়, একজন বিশেষজ্ঞ পরিধানকারী পোশাকটি যত্ন সহকারে টেনে ধরে এবং অতিরিক্ত ফ্লেয়িং ট্রেইলটি ভাঁজ করে এবং তার বাম হাতে ধরে রাখে, ডানটি মুক্ত রাখে। সোনার কাজ (সূচিকর্ম) এবং স্টার্লিং সিলভার তারের সুতো (কারচব/জরি/জারদোজি ইত্যাদি) ব্যবহার করে সূচিকর্ম করা দামি কাপড়ের (ঐতিহাসিকভাবে ৯-১৫ গজ) বড় পরিমাণে (ঐতিহাসিকভাবে, কারচোব/জরি/জারদোজি ইত্যাদি) একটি ফরশি ঘরার প্রধানত জাঁকজমককে প্রতিফলিত করে। সেই যুগের সম্ভ্রান্ত ও শাসকদের বাড়াবাড়ি।  বিভিন্ন যুগ ফ্যাশন এবং পোশাকের কাটে পরিবর্তন এনেছে। এই বৈচিত্রগুলিও এক রাজ্যের দরবার থেকে অন্য রাজ্যের উপর নির্ভরশীল ছিল।  ছোট-দৈর্ঘ্যের সংস্করণগুলি এখনও রয়েছে, তবে খুব কমই, ভারত ও পাকিস্তানের বিবাহের সময় মহিলারা বিগত কমনীয়তা পুনরায় তৈরি করতে পরিধান করে।  উমরাও জান (১৯৮১) এবং শতরঞ্জ কে খিলারি (১৯৭৭) এর মতো মুভিগুলি যেগুলি ১৯ শতকের লখনউয়ের মুসলিম সংস্কৃতিকে চিত্রিত করে তাতে দেখা যায় সম্ভ্রান্ত মহিলা এবং রাজকীয় গণিকাদের ফর্শি পাজামা পরা।   তথ্যসূত্র   বিষয়শ্রেণী:পাকিস্তানি পোশাক বিষয়শ্রেণী:বাংলাদেশী পোশাক বিষয়শ্রেণী:ভারতীয় পোশাক বিষয়শ্রেণী:পোশাক বিষয়শ্রেণী:২০শ শতাব্দীর ফ্যাশন বিষয়শ্রেণী:১৯শ শতাব্দীর ফ্যাশন বিষয়শ্রেণী:১৮শ শতাব্দীর ফ্যাশন বিষয়শ্রেণী:১৭শ শতাব্দীর ফ্যাশন